CELEX: 31997R1836
Language: mt
Date: 1997-09-24 00:00:00
Title: Ir-Regolament tal-Kummissjoni (KE) Nru 1836/97 ta’ l-24 ta’ Settembru 1997 li jemenda l-Annessi I u III għar-Regolament tal-Kunsill (KEE) Nru 2377/90 li jistabbilixxi proċedura tal-Komunità għall-istabbilment ta’ limiti massimi ta’ residwu għal prodotti mediċinali veterinarji f’oġġetti ta’ l-ikel li ġejjin mill-annimaliTest b’ rilevanza ŻEE

Avis juridique important

|

31997R1836

Official Journal L 263 , 25/09/1997 P. 0006 - 0008

REGOLAMENT TAL-KUMMISSJONI (KE) Nru 1836/97ta' l-24 ta' Settembru 1997li jemenda l-Annessi I u III għar-Regolament tal-Kunsill (KEE) Nru 2377/90 li jistabbilixxi proċedura tal-Komunità għall-istabbilment ta' limiti massimi ta' residwu għal prodotti mediċinali veterinarji f'oġġetti ta' l-ikel li ġejjin mill-annimali(Test b' rilevanza ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li jistabbilixxi proċedura tal-Komunità għat-twaqqif tal-limiti massimi ta' residwu ta' prodotti mediċinali veterinarji f'oġġetti ta' l-ikel li ġejjin mill-annimali([1]), kif l-aħħar emendat mir-Regolament tal-Kummissjoni (KE) Nru 749/97 ([2]) u b'mod partikolari l-Artikoli 6, 7 u 8 dwar dan,Billi, b'mod konformi mar-Regolament (KEE) Nru 2377/90, limiti massimi ta' residwu jridu jiġu stabbiliti progressivament għal kull sustanza farmakoloġikament attiva li hi użata fil-Komunità għal prodotti mediċinali veterinarji maħsuba għat-teħid minn annimali li jipproduċu l-ikel;Billi limiti massimi ta'residwu għandhom jiġu stabbiliti biss wara l-eżami fi ħdan il-Kumitat għall-Prodotti Mediċinali Veterinarji ta' l-informazzjoni rilevanti kollha dwar is-sigurtà ta' residwi tas-sustanzi kkonċernati għall-konsumatur f'oġġetti ta' l-ikel li ġejjin mill-annimali u l-impatt ta' residwi fuq l-ipproċessar industrijali ta' l-oġġetti ta' l-ikel.Billi, fit-twaqqif tal-limiti massimi ta' residwu għal residwi ta' prodotti mediċinali veterinarji f'oġġetti ta' l-ikel li ġejjin mill-annimali, huwa meħtieġ li jiġu speċifikati l-ispeċi ta' l-annimal li fihom residwi jistgħu jkunu preżenti, il-livelli li dawn jistgħu jkunu preżenti f'kull wieħed mit-tessuti tal-laħam rilevanti miksuba mill-annimal ittrattat (tessut bersal) u n-natura tar-residwu li hi rilevanti għall-sorveljar ta' residwi (residwu markatur);Billi, għall-kontroll ta' residwi, kif ipprovdut f'leġislazzjoni xierqa tal-Komunità, limiti massimi ta' residwu għandhom ġeneralment jiġu stabbiliti għat-tessuti bersalji tal-fwied jew tal-kliewi; billi, madankollu, il-fwied u l-kliewi huma ta' spiss imneħħija mill-karkassi li jiġu spustati fil-kummerċ internnazzjonali, u limiti massimi ta' residwu għandhom għalhekk dejjem jiġu stabbiliti għat-tessuti ta' muskolu jew grass;Billi, fil-każ ta' prodotti mediċinali veterinarji maħsuba għall-użu f'għasafar li jbidu, annimali li jagħmlu l-ħalib jew żunżan li jagħmlu l-għasel, limiti massimi ta' residwu għandhom jiġu stabbiliti għall-bajd, ħalib jew għasel;Billi doramectin għandu jiġi mdaħħal fl-Anness I għar-Regolament (KEE) Nru 2377/90;Billi, sabiex tippermetti għat-tlestiija ta' l-istudji xjentifiċi, amitraz u azamethiphos għandhom jiġu mdaħħla fl-Anness III mar- Regolament (KEE) Nru 2377/90;Billi perijodu ta' 60 jum għandu jiġi permess qabel id-dħul fis-seħħ ta' dan ir-Regolament sabiex jippermetti lill-Istati Membri biex jagħmlu kull bidla li tista' tkun meħtieġa għall-awtorizzazzjonijiet mogħtija b'mod konformi ma' Direttiva tal-Kunsill 81/851/KEE ([3]), kif l-aħħar emendata mid-Direttiva 93/40/KEE ([4]) biex jittieħed akkont tad-dispożizzjonijiet ta' dan ir-Regolament sabiex il-prodotti mediċinali veterinarji kkonċernati jitpoġġew fis-suq.Billi l-miżuri li għalihom hemm ipprovdut f'dan ir-Regolament huma konformi mal-fehma tal-Kumitat Permanenti fuq Prodotti Mediċinali Veterinarji,ADOTTAT DAN IR-REGOLAMENT:Artikolu 1L-Annessi I u III għar-Regolament (KEE) Nru 2377/90 huma b'dan emendati kif stabbilit fl-Anness hawnhekk.Artikolu 2Dan ir-Regolament għandu jidħol fis-seħħ wara sittin jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fl-24 ta' Settembru 1997.Għall-KummissjoniMartin BANGEMANNMembru tal-KummissjoniANNESSL-Annessi għar- Regolament (KEE) Nru 2377/90 huma emendati kif ġej:A. L-Anness I hu emendat kif ġej:2. Aġenti antiparassitiċi2.3. Aġenti li jaġixxu kontra l-endo u ekto-parassiti2.3.1. AvermektiniSustanza farmakoloġikament attiva Residwu markatur Speċi ta' l-annimal LMR Tessut bersal Disposizzjonijiet oħra2.3.1.4 Doramectin Doramecitin Qżieqez, ovini 20 µg/kg Muskolu Mhux għal użu f'ovini li jipproduċu l-ħalib għal użu mill-bniedem'100 µg/kg Grass50 µg/kg Fwied30 µg/kg KliewiB. L-Anness III hu emendat kif ġej:2. Aġenti antiparassitiċi2.2. Aġenti li jaġixxu kontra l-ektoparassiti2.2.1. FormamidiniSustanza farmakoloġikament attiva Residwu markatur Speċi ta' l-annimal LMR Tessut bersal Disposizzjonijiet oħra2.2.1.1 Amitraz Somma ta' amitraz u kull metabolit li fih il-parti 2,4-dimethylaniline, imfissra bħala amitraz Żunżan 200 µg/kg Għasel LMR proviżorji jiskadu fl-1.7.1999'2.2.2. OrganofosfatiSustanza farmakoloġikament attiva Residwu markatur Speċi ta' l-annimal LMR Tessut bersal Disposizzjonijiet oħra2.2.2.1. Azamethiphos Azamethiphos Salmonidae 100 µg/kg Muskolu u ġilda f'proporzjonijiet naturali LMR proviżorji jiskadu fl-1.6.1999'[1] ĠU L 224, tat-18.8.1990, p. 1.[2] ĠU L 110, tas-26.4.1997, p. 24.[3] ĠU L 317, tas-6.11.1981, p. 1.[4] ĠU L 214, ta' l-24.8.1993, p. 31.